stanford-oval/wikipedia huggingface dataset:
วัดลอยเคราะห์

| วัดลอยเคราะห์ |
| --- | --- |


ชื่อสามัญ: วัดลอยเคราะห์,  วัดร้อยข้อ, วัดฮ้อยข้อ
ที่ตั้ง: ตำบลช้างคลาน อำเภอเมืองเชียงใหม่ จังหวัดเชียงใหม่
ประเภท: วัดราษฎร์
นิกาย: มหานิกาย
พระประธาน: พระพุทธศุภโชคศรีลอยเคราะห์มิ่งมงคล
 สถานีย่อยพระพุทธศาสนา
วัดลอยเคราะห์ เป็นวัดราษฎร์สังกัดคณะสงฆ์มหานิกาย ตั้งอยู่ในตำบลช้างคลาน อำเภอเมืองเชียงใหม่ จังหวัดเชียงใหม่
วัดลอยเคราะห์ เดิมชื่อว่า วัดร้อยข้อ (วัดฮ้อยข้อ) สร้างขึ้นประมาณปี พ.ศ. 1910 (สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1201)  ในสมัยพญากือนา กษัตริย์องค์ที่ 6 แห่งราชวงศ์มังราย ช่วงปลายรัชสมัยพม่ายกทัพมาตีล้านนา และยึดครองล้านนาได้สำเร็จ วัดต่าง ๆ ในเชียงใหม่จึงถูกทิ้งร้างไป ต่อมาพระเจ้ากาวิละยกทัพไปตีเมืองเชียงแสนที่ยังคงอยู่ใต้การปกครองของพม่าได้สำเร็จ จึงได้กวาดต้อนชาวเชียงแสนมาอยู่ในเมืองเชียงใหม่ ชาวเชียงแสนได้บูรณปฏิสังขรณ์วัดร้อยข้อขึ้นมาใหม่ และนำชื่อวัดในเมืองเชียงแสนมาตั้งเป็นชื่อใหม่ว่า "วัดลอยเคราะห์" ได้รับพระราชทานวิสุงคามสีมาเมื่อ พ.ศ. 2040 วัดได้รับการบูรณะระหว่าง พ.ศ. 2550–2551 ซึ่งเป็นการบูรณะที่ยังคงรักษารูปแบบเดิมที่สร้างมาตั้งแต่ พ.ศ. 2408
วิหารของวัดตั้งอยู่ทางทิศตะวันตกของวัด เป็นอาคารก่ออิฐถือปูนสถาปัตยกรรมล้านนา ได้รับการบูรณะครั้งใหญ่เมื่อ พ.ศ. 2545 หน้าบันประดับด้วยลายปูนปั้นพระพุทธรูปปางสมาธิ สัตว์ในวรรณคดี และลายพรรณพฤกษา ประตูเป็นลวดลายรดน้ำรูปเทพนม และตัวปั้นลมหรือนาคสะดุ้งด้านหลัง ที่ทำลวดลายด้วยการติดกระจกสีต่าง ๆ ภายในประดิษฐาน พระพุทธศุภโชคศรีลอยเคราะห์มิ่งมงคล
วัดลี

| วัดลี |
| --- | --- |

ที่ตั้ง: ตำบลเวียง อำเภอเมืองพะเยา จังหวัดพะเยา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดลี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียง อำเภอเมืองพะเยา จังหวัดพะเยา คำว่า "ลี" เป็นคำโบราณของไทยทางภาคเหนือ หมายถึงกาดหรือตลาด วัดลีจึงหมายถึง วัดที่อยู่ในย่านชุมชนตลาด
วัดลีสร้างเมื่อ พ.ศ. 2038  เจ้าสี่หมื่นพะเยา ผู้ครองเมืองพะเยา ได้รับพระราชโองการให้สร้างวัดลีเพื่อเป็นการถวายส่วนบุญส่วนกุศลแด่พญายอดเชียงราย กษัตริย์แห่งเมืองเชียงใหม่ เจ้าสี่หมื่นพะเยาได้ทำพิธีฝังหินกำหนดเขตวัดและผูกพัทธสีมาเป็นอุโบสถไว้กับวัดลี พระมหาเถรปัญญาวังสะ ได้รับการแต่งตั้งเป็นเจ้าอาวาสรูปแรก ต่อมาพม่าได้ยึดครองล้านนา ทำให้วัดอยู่ในสภาพวัดร้าง จากนั้นได้รับการบูรณปฏิสังขรณ์ครั้งใหญ่ และยกฐานะขึ้นมาเป็นวัดอีกครั้ง ในช่วง พ.ศ. 2463–2478 โดยมีพระครูบาศรีวิชัย จึงได้ไปนิมนต์ครูบาแก้วมูลญาณวุฑฺฒิมาเป็นเจ้าอาวาสวัดลี
อาคารและเสนาสนะที่สำคัญ ได้แก่ ประตูโขงสร้างด้วยอิฐถือปูนมีลายปูนปั้นด้านบนเป็นช่อชั้นลดระดับลงมาได้สัดส่วน เจดีย์ทรงแปดเหลี่ยมสีขาวยกเก็จย่อมุม ศิลปะล้านนา ด้านกว้างและด้านยาว ประมาณ 20 เมตร ในแต่ละด้านมีพระพุทธรูปหินทรายรายรอบองค์เจดีย์ วิหารยาว 40 เมตร กว้าง 15 เมตร สถาปัตยกรรมล้านนา มีพระพุทธรูปหินทรายประทับอยู่หลายองค์ และมีอนุสาวรีย์เจ้าสี่หมื่นพะเยา และมี พิพิธภัณฑ์เวียงพยาว ที่เก็บสะสมของโบราณไว้อีกด้วย ก่อตั้งโดยพระครูอนุรักษ์บุรานันท์
ซวลนา

| เทศบาลซวลนา Solna kommun |
| --- | --- |
เทศบาล
ศาลากลางเมือง
   ตราอาร์ม

พิกัด: 59°21′N 18°00′E﻿ / ﻿59.350°N 18.000°E﻿ / 59.350; 18.000
ประเทศ:  สวีเดน
เทศมณฑล: สต็อกโฮล์ม
ที่ตั้งการปกครอง: ซวลนา
พื้นที่
 • ทั้งหมด: 21.66 ตร.กม. (8.36 ตร.ไมล์)
 • พื้นดิน: 19.3 ตร.กม. (7.5 ตร.ไมล์)
 • พื้นน้ำ: 2.36 ตร.กม. (0.91 ตร.ไมล์)
 : Area as of 1 มกราคม 2014.
ประชากร (31 ธันวาคม 2017)
 • ทั้งหมด: 79,707 คน
 • ความหนาแน่น: 3,700 คน/ตร.กม. (9,500 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัส ISO 3166: SE
จังหวัด: อุปลันด์
รหัสเทศบาล: 0184
เว็บไซต์: solna.se
ความหนาแน่นประชากรคำนวณจากพื้นที่บนบกเท่านั้น
ซวลนา (สวีเดน: Solna, ออกเสียง: [ˈsôːlna]) เป็นเทศบาลในใจกลางเทศมณฑลสต็อกโฮล์ม ประเทศสวีเดน ตั้งอยู่ทางเหนือของใจกลางกรุงสต็อกโฮล์ม ซวลนาเป็นหนึ่งในเทศบาลที่ร่ำรวยที่สุดในประเทศสวีเดน
เทศบาลเป็นส่วนหนึ่งของมหานครสต็อกโฮล์ม ไม่มีพื้นที่ใดถือว่าเป็นพื้นที่ชนบทซึ่งถือเป็นเรื่องแปลกสำหรับเทศบาลในสวีเดนเพราะโดยปกติจะมีลักษณะผสมผสานระหว่างชนบทกับเมือง ซวลนาเป็นเทศบาลที่เล็กเป็นอันดับที่ 3 ของประเทศสวีเดนในแง่ของพื้นที่
เคเค (นักร้อง)

| เคเค |
| --- | --- |
เคเคขณะแสดงในฮ่องกงเมื่อปี 2012
เกิด: Krishnakumar Kunnath 23 สิงหาคม ค.ศ. 1968(1968-08-23) เดลี ประเทศอินเดีย
เสียชีวิต: 31 พฤษภาคม ค.ศ. 2022(2022-05-31) (53 ปี) โกลกาตา รัฐเบงกอลตะวันตก ประเทศอินเดีย
ศิษย์เก่า: วิทยาลัยกีโรรีมาล มหาวิทยาลัยเดลี
อาชีพ: นักร้อง
ปีปฏิบัติงาน: 1994–2022
คู่สมรส: ชโยตี (สมรส 1991)
บุตร: 2
อาชีพทางดนตรี
แนวเพลง: ป็อปอินเดีย ร็อกบอลลีวูด
 นักดนตรี
กฤษณกุมาร กุนนาถ (Krishnakumar Kunnath; 23 สิงหาคม 1968 – 31 พฤษภาคม 2022) หรือเป็นที่รู้จักในชื่อ KK เป็นนักร้องเพลงประกอบภาพยนตร์ชาวอินเดีย มีผลงานเพลงทั้งในภาษาฮินดี, ทมิฬ, เตลูกู, กันนาดา, มลยาฬัม, มราฐา, โอริยา, เบงกอล, อสาม และ คุชราต
KK เริ่มต้นอาชีพในสายดนตรีด้วยการร้องเพลงและทำนองประกอบโฆษณา เขาเดบิวต์ในภาพยนตร์จากซาวด์แทร็กให้กับ เอ. อาร์. ระห์มาน ในปี 1999 เขาปล่อยอัลบัมเดบิวต์ในชื่อ Pal ซึ่งมีเพลง "Pal" และ "Yaaron" ที่เป็นที่นิยมมากในงานเลี้ยงอำลาของโรงเรียนในอินเดีย เพลงดังอื่น ๆ ของเขา เช่น "Tadap Tadap" จาก Hum Dil De Chuke Sanam (1999), เพลงทมิฬ "Apadi Podu", "Dola Re Dola" จาก Devdas (2002), "Kya Mujhe Pyaar Hai" จาก Woh Lamhe... (2006), "Aankhon Mein Teri" จาก Om Shanti Om (2007), "Khuda Jane" จาก Bachna Ae Haseeno (2008), "Piya Aaye Na" จาก Aashiqui 2 (2013), "Mat Aazma Re" จาก Murder 3 (2013), "India Wale" จาก Happy New Year (2014) และ "Tu Jo Mila" จาก Bajrangi Bhaijaan (2015) เขาเคยได้รับเสนอชื่อเข้ารับรางวัลฟิล์มแฟร์อะวอร์ดหกครั้ง และเคยได้รับฟิล์มแฟร์อะวอร์ดเซาธ์หนึ่งครั้ง
แหล่งข้อมูลอื่น

เคเค ที่อินเทอร์เน็ตมูวีเดตาเบส
เคเค ที่เอกซ์ (ทวิตเตอร์)
เคเค ผลงานเพลงที่ดิสคอกส์
แม่แบบ:Screen Award for Best Male Playback Singer
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  สหรัฐ 
ศิลปิน:  มิวสิกเบรนซ์
วัดศรีจอมเรือง

| วัดศรีจอมเรือง |
| --- | --- |

ชื่อสามัญ: วัดศรีจอมเรือง, วัดจองคำ
ที่ตั้ง: ตำบลเวียง อำเภอเมืองพะเยา จังหวัดพะเยา
ประเภท: วัดราษฎร์
นิกาย: มหานิกาย
เจ้าอาวาส: พระครูสุจิณธรรมสาร
 สถานีย่อยพระพุทธศาสนา
วัดศรีจอมเรือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียง อำเภอเมืองพะเยา จังหวัดพะเยา ปัจจุบันได้นิมนต์พระพม่ามหานิกายมาดำรงตำแหน่งเจ้าอาวาส คือ พระครูสุจิณธรรมสาร
วัดศรีจอมเรืองหรือชาวบ้านเรียกว่า วัดจองคำ เป็นวัดของชุมชนชาวไทใหญ่ ประวัติของวัดได้บันทึกไว้ เมื่อ พ.ศ. 2442 ส่วนสำนักงานพระพุทธศาสนาแห่งชาติระบุว่า ตั้งวัดเมื่อ พ.ศ. 2436 ได้รับพระราชทานวิสุงคามสีมาเมื่อวันที่ 13 กุมภาพันธ์ พ.ศ. 2491 หลังจากที่เมืองพะเยาได้เกิดการจลาจล ชาวพะเยาได้พากันหนีไปอยู่เมืองลำปาง หลังจากนั้น ประมาณ พ.ศ. 2447 ชาวพะเยาจึงกลับมาบูรณะบ้านเมือง รวมถึงชาวไทใหญ่ได้บูรณะวัดจองคำขึ้นมาใหม่ โดยมีจองมูกร๊ง จองส่งคำ จองส่งอ่อง จองกู่ ลุงลายคำ ลุงมา เป็นประธาน แล้วไปนิมนต์พระพม่ามาจากลำปาง นับแต่นั้นมาจะมีพระสายพม่า มหานิกายมาจำพรรษาอยู่ที่วัดจองคำตลอด
อาคารเสนาสนะภายในวัด ได้แก่ วิหารและกุฏิของพระสงฆ์เป็นสถาปัตยกรรมแบบไทใหญ่มีพระพุทธรูปศิลปะล้านนา ลงรักปิดทอง ภายในวิหารติดกระจกเล็ก ๆ ด้านหลังอุโบสถมีเจดีย์ศิลปะไทใหญ่ มีซุ้มจรนำทั้งสี่ด้าน  และมีเจดีย์ชเวดากองจำลอง มีขนาด 24x24x36 เมตร ตั้งอยู่บนยอดเขา เริ่มก่อสร้างเมื่อวันที่ 8 เมษายน พ.ศ. 2557 แล้วเสร็จวันที่ 31 มกราคม พ.ศ. 2562
ดานีแยล อัลวิส

| 0 | 1 | 2 | 3 |
| --- | --- | --- | --- |
 อัลวิสขณะได้รับรางวัลผู้เล่นยอดเยี่ยมกับบราซิลในโกปาอาเมริกา 2019
ข้อมูลส่วนตัว
ชื่อเต็ม:  ดานีแยล อัลวิส ดา ซิลวา
วันเกิด:   (1983-05-06) 6 พฤษภาคม ค.ศ. 1983 (41 ปี)
สถานที่เกิด:  จูอาเซย์รู รัฐบาเยีย บราซิล
ส่วนสูง:  1.72 m (5 ft 7 1⁄2 in)
ตำแหน่ง:  แบ็กขวา
สโมสรเยาวชน
1996–1998:  จูอาเซย์รู
1998–2001:  บาเยีย
สโมสรอาชีพ*
| ปี |  ทีม |  ลงเล่น |  (ประตู) |
| 2001–2002 |  บาเยีย |  25 |  (2) |
| 2002–2008 |  เซบิยา |  175 |  (11) |
| 2008–2016 |  บาร์เซโลนา |  247 |  (14) |
| 2016–2017 |  ยูเวนตุส |  19 |  (2) |
| 2017–2019 |  ปารีแซ็ง-แฌร์แม็ง |  48 |  (2) |
| 2019–2021 |  เซาเปาลู |  56 |  (3) |
| 2021–2022 |  บาร์เซโลนา |  14 |  (1) |
| 2022–2023 |  สโมสรฟุตบอลชลบุรี |  13 |  (0) |
ทีมชาติ‡
| 2003 |  บราซิล อายุไม่เกิน 20 ปี |  7 |  (0) |
| 2006–2022 |  บราซิล |  126 |  (8) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 8 มกราคม ค.ศ. 2023 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 8 มกราคม ค.ศ. 2023
ดานีแยล อัลวิส ดา ซิลวา (โปรตุเกส: Daniel Alves da Silva; เกิด 6 พฤษภาคม พ.ศ. 2526) หรือรู้จักกันในชื่อ ดานี อัลวิส (โปรตุเกส: Dani Alves) เป็นนักฟุตบอลชาวบราซิล เล่นในตำแหน่งแบ็กขวา อัลวิสเป็นหนึ่งในกองหลังที่ดีที่สุดตลอดกาลในการแข่งขันฟุตบอลในทวีปยุโรป โดยเขาได้แชมป์ถึง 9 ครั้งในการแข่งขันระดับทวีป ตามหลังเพียงเปาโล มัลดีนีเท่านั้น แต่ ณ ปัจจุบันอัลวิสต้องโทษจำคุกที่สเปนเมืองบาเซโลน่าเนื่องจากข่มขืนสาววัยเพียง23ปีที่ผับเป็นเวลาประมาณ 4 ปี
ก่อนที่จะเข้าร่วมทีมกับบาร์เซโลนา ในปี พ.ศ. 2551 อัลวิสได้ประสบความสำเร็จอย่างมากมายในระยะเวลา 6 ปีกับเซบิยา ด้วยการช่วยให้ทีมได้แชมป์ยูฟ่าคัพ 2 สมัย และ โกปาเดลเรย์ อีก 1 ครั้ง โดยเขาได้เข้าร่วมกับบาร์เซโลนาด้วยค่าตัว 32.5 ล้านยูโร ซึ่งทำให้เขาเป็นกองหลังที่แพงที่สุดอันดับที่ 3 ตลอดกาล หลังจากนั้นเขาได้เทรเบิลแชมป์กับบาร์เซโลนาตั้งแต่ฤดูกาลแรกและฤดูกาลถัดมา โดยชนะเลิศซูเปร์โกปาเดเอสปัญญา, ยูฟ่าซูเปอร์คัพ และฟุตบอลชิงแชมป์สโมสรโลก อีกทั้งเขายังช่วยทีมให้ได้แชมป์ซูเปร์โกปาเดเอสปัญญาอีก 2 สมัย, ลาลิกา 5 สมัย และยูฟ่าแชมเปียนส์ลีก อีก 2 สมัยในฤดูกาลถัดมา ต่อมาในปี พ.ศ. 2559 เขาได้หมดสัญญากับบาร์เซโลนาและย้ายมาร่วมทีมกับยูเวนตุส โดยไม่เสียค่าตัว หลังจากนั้นเขาได้แชมป์เซเรียอา ฤดูกาล 2016–17 และโกปปาอีตาเลีย ฤดูกาล 2016–17 ด้วยเวลาเพียงฤดูกาลเดียว จนกระทั่งในปี พ.ศ. 2560 เขาได้ย้ายมาร่วมทีมกับปารีแซ็ง-แฌร์แม็ง โดยไม่เสียค่าตัว
เขาได้ลงเล่นให้กับทีมชาติบราซิลตั้งแต่ปี พ.ศ. 2549 โดยอัลวิสมีชื่อในการทำการแข่งขันฟุตบอลโลก 2 ครั้ง และโกปาอาเมริกา 4 ครั้ง
ชีวิตส่วนตัว

อัลวิสเกิดในจูอาเซย์รู เป็นเมืองหนึ่งในรัฐบาเยีย ประเทศบราซิล มีบิดาชื่อ ดูมิงโกส อัลวิส ดา ซิลวา ประกอบอาชีพชาวนา โดยเขาเล่นฟุตบอลกับเพื่อนในละแวกบ้าน พ่อของเขาชื่นชอบในกีฬาฟุตบอลเช่นกัน จึงก่อตั้งทีมฟุตบอลขึ้นมา โดยอัลวิสในขณะที่อายุเพียง 6 ปี เล่นในตำแหน่งปีก แต่เขาทำประตูได้น้อยมาก พ่อของเขาจึงให้เขามาเล่นในตำแหน่งแบ็กขวา และเป็นตำแหน่งที่เขาเล่นมาจนถึงปัจจุบัน
สโมสร > บาเยีย

อัลวิสลงเล่นฟุตบอลอาชีพครั้งแรกกับอีสปอร์เตคลูเบบาเยีย ในนัดที่พบกับปารานาคลูเบ ในการแข่งขันกังเปโอนาตูบราซีเลย์รูแซรียีอา ซึ่งบาเยียชนะ 3–0 โดยอัลวิสจ่ายบอลให้เพื่อนร่วมทีมทำประตูได้ถึง 2 ครั้งและช่วยให้ทีมได้อีก 1 จุดโทษ โดยหัวหน้าผู้ฝึกสอน อีวาริสตู จี มาเซดู ได้ไว้วางใจให้เขาเป็นผู้เล่นตัวจริงของทีมในหลังจากนั้น โดยเขาได้แชมป์กังเปโอนาตูบาเยียนู 2 สมัย จากฟอร์มการเล่นที่ดีทำให้เขาได้ถูกยืมตัวไปเล่นให้กับเซบิยา ในฤดูกาล 2002
สโมสร > เซบิยา

หลังจากลาลิกา ในฤดูกาล 2002–03 ด้วยสัญญายืมตัวจากบาเยีย อัลวิสได้ลงเล่นในการแข่งขันฟุตบอลเยาวชนชิงแชมป์โลก 2003 และช่วยให้ทีมชาติบราซิลได้แชมป์ ซึ่งเขาเป็น 1 ใน 3 ผู้เล่นที่ดีที่สุดของการแข่งขัน ทำให้เซบิยาเปลี่ยนจากสัญญายืมตัวเป็นสัญญาซื้อขาดแทน
ในเดือนมิถุนายน พ.ศ. 2549 เซบิยาได้ยืนยันที่จะขายอัลวิสให้กับลิเวอร์พูล แต่ลิเวอร์พูลไม่พึงพอใจที่เซบิยาตั้งราคาในการขายอยู่ที่ประมาณ 8 ล้านปอนด์ หลังจากนั้นในเดือนธันวาคม พ.ศ. 2549 เขาได้เซ็นสัญญาใหม่กับเซบิยา โดยเป็นสัญญา 6 ปีถึงปี พ.ศ. 2555 ซึ่งเขาประสบความสำเร็จในลาลิกา ฤดูกาล 2006–07 โดยลงเล่น 47 นัด ทำประตูได้ 5 ประตู และลงเล่นในการแข่งขันยูฟ่าคัพ ทุกนัด และช่วยให้ทีมเป็นแชมป์ในฤดูกาลนั้น
หลังจากนั้นเขาได้รับสัญชาติสเปน ซึ่งจะช่วยให้สโมสรได้รับผลประโยชน์จากโควตาผู้เล่นนอกอียู และทำให้ง่ายต่อขอใบอนุญาตในการทำงานและการลงเล่นให้กับสโมสรในกลุ่มสหภาพยุโรป
ในวันที่ 1 สิงหาคม พ.ศ. 2550 อัลวิสได้ให้สัมภาษณ์กับสปอร์ทีวีว่าเขาต้องการที่จะย้ายออกจากเซบิยาไปอยู่กับสโมสรที่ใหญ่กว่าในยุโรป จึงทำให้เขาเป็นข่าวกับเชลซี ว่าให้ความสนใจในการดึงตัวเขาไปร่วมทีม ต่อมาในวันที่ 8 สิงหาคม อัลวิสได้ยืนยันเองว่าผู้จัดการของเขาได้อยู่ที่ประเทศอังกฤษและกำลังจัดการเจรจากับเชลซี เหลือเพียงการยินยอมจากเซบิยาเท่านั้น
ในวันที่ 16 สิงหาคม พ.ศ. 2550 เซบิยาได้ปฏิเสธข้อเสนอจากเชลซีซึ่งไม่เปิดเผยค่าตัว ซึ่งคาดว่าเชลซีได้ยื่นข้อเสนอมาต่ำกว่าที่คาดไว้  อัลวิสได้ออกเปิดเผยว่า โฆเซ มารีอา เดล นีโด ประธานสโมสรเซบิยา ได้กังวลว่าเชลซีได้ทำการเซ็นสัญญากับฮูเลียนู เบลเล็ตตี ฟุลแบ็กชาวบราซิล ด้วยค่าตัวที่ต่ำกว่ามาก หลังจากการเสียชีวิตของอันโตนีโอ ปูเอร์ตา เพื่อนร่วมทีมเซบิยา ทำให้อัลวิสตัดสินใจที่จะอยู่ช่วยทีมต่อไป
สโมสร > บาร์เซโลนา

ในวันที่ 2 กรกฎาคม พ.ศ. 2551 อัลวิสได้เข้าร่วมทีมกับบาร์เซโลนา หลังที่จากลาเซบิยาด้วยน้ำตาและกล่าวว่าอยากที่จะกลับมาเล่นอีกครั้ง และกล่าวอีกว่าเขามาอยู่กับเซบิยาในขณะที่กำลังเด็กและกำลังที่จะลาจากด้วยการเติบโตเป็นผู้ใหญ่แล้ว โดยค่าตัวอย่างเป็นทางการอยู่ที่ 23 ล้านปอนด์ และค่าตัวตามฟอร์มการเล่นอีก 7 ล้านปอนด์ ทำให้เขาเป็นหนึ่งในกองหลังที่แพงที่สุดในประวัติศาสตร์ และเป็น 1 ใน 3 ผู้เล่นที่แพงที่สุดที่บาร์เซโลนาซื้อเข้าร่วมทีม โดยเขาเซ็นสัญญา 4 ปีกับสโมสร ด้วยค่าตัวในการยกเลิกสัญญาถึง 90 ล้านยูโร อัลวิสลงเล่นนัดแรกในนัดที่พบกับวิสวาการ์กุฟ ในการแข่งขันยูฟ่าแชมเปียนส์ลีก รอบคัดเลือกรอบที่ 3 ในวันที่ 13 สิงหาคม พ.ศ. 2551 เขาลงเล่นในลาลิกา นัดแรกในนัดเปิดสนามพบกับนูมันเซีย ในวันที่ 31 สิงหาคม พ.ศ. 2551 อย่างไรก็ดี เขาไม่ได้ลงเล่นในยูฟ่าแชมเปียนส์ลีกนัดชิงชนะเลิศซึ่งชนะ แมนเชสเตอร์ยูไนเต็ด 2–0 เนื่องจากเขาได้รับโทษแบนใบเหลืองในนัดก่อนหน้า ซึ่งฤดูกาลนั้นบาร์เซโลนาได้เทรเบิลแชมป์ หลังจากได้แชมป์ลาลิกาและโกปาเดลเรย์
ในฤดูกาลที่สองกับบาร์เซโลนา สโมสรได้แชมป์ลาลิกาและฟุตบอลชิงแชมป์สโมสรโลก หลังจากนั้นในฤดูกาล 2010–11 เขายังช่วยให้ทีมได้แชมป์ลาลิกา 3 ฤดูกาลติดต่อกัน
ในวันที่ 28 พฤษภาคม พ.ศ. 2554 อัลวิสได้ลงเล่นในยูฟ่าแชมเปียนส์ลีก นัดชิงชนะเลิศ ครั้งแรก และช่วยให้บาร์เซโลนาชนะแมนเชสเตอร์ยูไนเต็ด 3–1 ที่สนามกีฬาเวมบลีย์ โดยเป็นแชมป์ยุโรปครั้งที่ 4 ของสโมสร
ในฤดูกาล 2011–12 อัลวิสเป็นส่วนหนึ่งที่ช่วยให้ทีมได้แชมป์โกปาเดลเรย์และฟุตบอลชิงแชมป์สโมสรโลก หลังจากนั้นในฤดูกาล 2012–13 อัลวิสได้แชมป์ลาลิกาครั้งที่ 4 จาก 5 ฤดูกาลหลังจากเขาย้ายมาบาร์เซโลนา
ในฤดูกาล 2013–14 อัลวิสได้เปลี่ยนมาสวมเสื้อหมายเลข 22 ซึ่งเป็นหมายเลขเก่าของเอริก อาบีดาล และเขายังเสนอที่จะบริจาคตับของเขาในการช่วยรักษาอาบีดาลจากโรคมะเร็งตับ
ในวันที่ 6 มิถุนายน พ.ศ. 2558 อัลวิสได้ลงเล่นเป็นผู้เล่นตัวจริงในยูฟ่าแชมเปียนส์ลีก นัดชิงชนะเลิศ 2015 และทำให้สโมสรได้แชมป์ยุโรปสมัยที่ 5 ด้วยการชนะยูเวนตุส 3–1 ที่โอลึมพีอาชตาดีอ็อน ในเบอร์ลิน ทำให้บาร์เซโลนาสร้างประวัติศาสตร์ด้วยการได้เทรเบิลแชมป์จากฟุตบอลลีก, ฟุตบอลถ้วย และฟุตบอลยุโรป ถึง 2 สมัย โดยมีอัลวิส, ลิโอเนล เมสซิ, อันเดรส อินิเอสตา, ชาบี, ฌาราร์ต ปิเก, เปโดร และเซร์ฆิโอ บุสเกตส์ เป็นผู้เล่นที่อยู่ในชุดเทรเบิลแชมป์ทั้ง 2 สมัน
ในวันที่ 9 มิถุนายน พ.ศ. 2558 อัลวิสได้เซ็นสัญญา 2 ปีกับบาร์เซโลนา ทำให้เขาจะอยู่กับสโมสรไปจนถึงวันที่ 30 มิถุนายน พ.ศ. 2560 พร้อมเงื่อนไขที่อาจจะขยายสัญญาเพิ่มในปีถัดไป
หลังจากบาร์เซโลนาตกรอบด้วยการแพ้อัตเลติโกเดมาดริด ในการแข่งขันยูฟ่าแชมเปียนส์ลีก ฤดูกาล 2015–16 รอบ 8 ทีม อัลวิสได้โพสต์วิดีโอลงอินสตาแกรม โดยเขาปลอมเป็นภรรยาของเขาและปลอบใจเขาจากการที่พ่ายแพ้ ทำให้ลุยส์ เอนริเก ไม่เลือกเขาลงสนามในการแข่งขันนัดถัดมากับบาเลนเซีย
ในวันที่ 2 มิถุนายน พ.ศ. 2559 โรเบร์โต เฟร์นันเดซ เลขาธิการด้านเทคนิกของบาร์เซโลนา ได้ประกาศว่าอัลวิสจะสิ้นสุดสัญญาและออกจากทีมในช่วงฤดูร้อนหลังจากลงเล่นให้กับสโมสรถึง 8 ปี อย่างไรก็ดี สัญญามีผลจนถึงวันที่ 30 มิถุนายน พ.ศ. 2560 แต่บาร์เซโลนาอนุญาตให้อัลวิสย้ายออกจากทีมโดยไม่มีค่าตัว
ถูกจับกุมในข้อหาล่วงละเมิดทางเพศ

ในวันที่ 20 มกราคม พ.ศ. 2566 อัลเวสถูกตำรวจคาตาลันจับกุมและคุมขังโดยไม่มีการประกันตัวในข้อหาล่วงละเมิดทางเพศ ข้อกล่าวหาทำร้ายร่างกายเกิดขึ้นที่ไนต์คลับบาร์เซโลนาเมื่อวันที่ 30 ธันวาคม พ.ศ. 2565 ผู้ร้องเรียนได้ยื่นคำร้องอย่างเป็นทางการเมื่อวันที่ 2 มกราคม พ.ศ. 2566 El Periódico de Catalunya รายงานว่าผู้ร้องเรียนกล่าวหาตำรวจและศาลว่าหลังจากบริกรพาเธอไปพบอัลเวส ที่บริเวณวีไอพีของไนต์คลับ อัลเวสให้เธอสัมผัสอวัยวะเพศของเขาสองครั้งโดยไม่เต็มใจ จากนั้นจึงสั่งให้เธอตามเขาเข้าไปในห้องน้ำของไนต์คลับ และ ขัดขวางเธอไม่ให้ออกจากห้องน้ำ โยนเธอลงบนพื้น ตบเธอ พยายามบังคับให้เธอร่วมรักกับเขา วางเธอพิงอ่างล้างหน้า จากนั้นย้ายเธอไปที่ห้องน้ำ ข่มขืนเธอและหลั่งน้ำอสุจิ จากข้อมูลของ El Periódico น้ำอสุจิที่ตรงกับ DNA ของอัลเวสถูกเก็บจากตัวอย่างจากภายในช่องคลอดของผู้ร้องเรียน จากชุดชั้นในของเธอ จากชุดของเธอ และจากพื้นห้องน้ำ ผู้ร้องเรียนได้รับการบันทึกโดยโรงพยาบาลว่าได้รับบาดเจ็บที่หัวเข่าซึ่งสอดคล้องกับข้อกล่าวหาของเธอ และผู้ตรวจสอบพบรอยนิ้วมือ 7 รอย รอบห้องน้ำซึ่งตรงกับเหตุการณ์ของผู้ร้องเรียน
ในด้านอัลเวสได้ให้เรื่องราวที่แตกต่างกันอย่างน้อยสี่เรื่อง ในเดือนกุมภาพันธ์ พ.ศ. 2566 El Periódico ได้ให้รายละเอียดสามรอบ ในรอบแรก อัลเวสบอกกับสื่อ Antena 3 ว่าเขาไม่รู้จักผู้หญิงคนนี้ และกล่าวหาว่าเธอพยายามทำให้มีชื่อเสียงด้วยการกล่าวหาเธอ เขาบอกเป็นนัยว่าเขาเข้าไปในห้องน้ำโดยไม่รู้ว่าเธอกำลังใช้ห้องน้ำอยู่ แต่สิ่งนี้ขัดแย้งกับภาพจากกล้องวงจรปิด หลังจากเข้าใจว่ามีการรวบรวมหลักฐานเพื่อเอาผิดเขาและบัญชีข้างต้นเป็นส่วนหนึ่งของหลักฐาน อัลเวสเปลี่ยนเรื่องราวของเขาในศาล ในรอบที่สอง อัลเวสยอมรับว่าเขาเข้าห้องน้ำก่อนผู้หญิงคนนั้น และภายในห้องน้ำ เขาถ่ายอุจจาระในห้องน้ำโดยมีผู้หญิงอยู่ข้างๆ และไม่มีอะไรเกิดขึ้นเลย เมื่ออัลเวสถูกถามว่าทำไมผู้หญิงคนนั้นถึงอยู่ในห้องน้ำเล็กๆ กับเขาเป็นเวลา 15 นาทีโดยไม่ทำอะไรเลย ทำไมน้ำอสุจิของเขาถึงอยู่บนพื้นห้องน้ำ อัลเวสก็เปลี่ยนเรื่องอีกครั้ง ในรอบที่สาม เขาบอกว่าผู้หญิงคนนั้นได้เลียเขาในห้องน้ำ ในวันที่ 17 เมษายน พ.ศ. 2566 อัลเวสให้การในศาลถึงเหตุการณ์ในรูปแบบอื่น โดยอ้างว่าเขามีเพศสัมพันธ์โดยยินยอมกับผู้หญิงในระหว่างเหตุการณ์นั้น อัลเวสยังบอกด้วยว่าก่อนหน้านี้เขาปฏิเสธกิจกรรมทางเพศเพราะเขาแต่งงานแล้ว
แหล่งข้อมูลอื่น

Daniel Alves ที่เอกซ์ (ทวิตเตอร์)
FC Barcelona official profile
Dani Alves lucirá el dorsal '22' como homenaje a Abidal (ในภาษาสเปน)
ประวัติของ ดานีแยล อัลวิส ที่ BDFutbol
สถิติของ ดานีแยล อัลวิส ที่ Soccerbase
ข้อมูลของ ดานีแยล อัลวิส ที่ ซ็อกเกอร์เวย์
ดานีแยล อัลวิส ที่ National-Football-Teams.com
ดานีแยล อัลวิส – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
ดานีแยล อัลวิส – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
อัลวิส ในนัดที่พบกับรูบินคาซัน ในการแข่งขันยูฟ่าแชมเปียนส์ลีก ฤดูกาล 2008–09
อัลวิสและเมสซิ ในการแข่งขันฟุตบอลชิงแชมป์สโมสรโลก 2011 นัดชิงชนะเลิศ
Wikinews
วัดพญาภู

| วัดพญาภู |
| --- | --- |


ชื่อสามัญ: วัดพญาภู
ที่ตั้ง: เลขที่ 5 ถนนสุมนเทวราช ตำบลในเวียง อำเภอเมืองน่าน จังหวัดน่าน 55000
ประเภท: พระอารามหลวง ชั้นตรี ชนิดสามัญ
นิกาย: มหานิกาย
เจ้าอาวาส: พระราชศาสนาภิบาล (ดิเรก วชิรปญฺโญ ปธ.๙)  (เจ้าคณะจังหวัดน่าน)
 สถานีย่อยพระพุทธศาสนา
วัดพญาภู พระอารามหลวง เป็นพระอารามหลวง ชั้นตรี ชนิดสามัญ สังกัดคณะสงฆ์ฝ่ายมหานิกาย ตั้งอยู่เลขที่ 5 หมู่ที่ 5 ถนนสุมนเทวราช ตำบลในเวียง อำเภอเมืองน่าน จังหวัดน่าน
ข้อมูลทั่วไป

วัดพญาภู พระอารามหลวง เป็นพระอารามหลวง ชั้นตรี ชนิดสามัญ สังกัดคณะสงฆ์ฝ่ายมหานิกาย ตั้งอยู่เลขที่ 5 บ้านพญาภู ตำบลในเวียง อำเภอเมืองน่าน จังหวัดน่าน มีเนื้อที่ 4 ไร่ 3 งาน 18.1 ตารางวา สถาปนาขึ้นเมื่อปี พ.ศ. 1956 ในสมัย พญาภูเข่ง กษัตริย์น่าน องค์ที่ 6 แห่งราชวงศ์ภูคา ครองราชย์ระหว่างปี พ.ศ. 1950 - พ.ศ. 1960 ได้รับพระราชทานวิสุงคามสีมา เมื่อปี พ.ศ. 2461 เขตวิสุงคามสีมา กว้าง 7.6 เมตร ยาว 17.5 เมตร และได้รับการสถาปนาขึ้นเป็นพระอารามหลวง เมื่อปี พ.ศ. 2531
อาณาเขต
| 0 | 1 | 2 | 3 |
| --- | --- | --- | --- |
|   | ทิศเหนือ | จด | สถานีตำรวจภูธรอำเภอเมืองน่าน  |
|  | ทิศใต้ | จด | ชุมชนบ้านพญาภู |
|  | ทิศตะวันออก | จด | ชุมชนบ้านพญาภู |
|  | ทิศตะวันตก | จด | ถนนสาธารณะ |

อาคารเสนาสนะ ประกอบด้วย
พระวิหาร สร้างเมื่อปี พ.ศ. 1956 ในสมัยพญาภูเข่ง กษัตริย์น่าน องค์ที่ 6 แห่งราชวงศ์ภูคา ครองราชย์ระหว่างปี พ.ศ. 1950 - พ.ศ. 1960 เป็นอาคารคอนกรีตเสริมเหล็ก กว้าง 12 เมตร ยาว 26 เมตร
พระอุโบสถ สร้างเมื่อปี พ.ศ. 2459 ในสมัยพระเจ้าสุริยพงษ์ผริตเดช เจ้าผู้ครองนครน่าน องค์ที่ 63 เป็นอาคารคอนกรีตเสริมเหล็ก กว้าง 8 เมตร ยาว 17 เมตร
ศาลาการเปรียญ สร้างเมื่อปี พ.ศ. 2515 เป็นอาคารคอนกรีตเสริมเหล็ก กว้าง 10 เมตร ยาว 28 เมตร
กุฏิสงฆ์ จำนวน 5 หลัง เป็นอาคารคอนกรีตเสริมเหล็ก 4 หลัง เป็นอาคารครึ่งตึกครึ่งไม้ 1 หลัง
หอระฆัง 1 หลัง
หอกลอง 1 หลัง
โรงครัว 1 หลัง
โรงพัสดุ 1 หลัง
อาคารสำนักงานเจ้าคณะจังหวัด 1 หลัง
ปูชนียวัตถุ ประกอบด้วย
พระประธานประจำพระอุโบสถ ปางมารวิชัย ขนาดหน้าตัก กว้าง 216 นิ้ว ยาว 236 นิ้ว สร้างเมื่อปี พ.ศ. 1950 ในสมัยพญาภูเข่ง กษัตริย์น่าน องค์ที่ 6 แห่งราชวงศ์ภูคา ครองราชย์ระหว่างปี พ.ศ. 1950 - พ.ศ. 1960
พระเจดีย์วัดพญาภู
พระพุทธรูปปางลีลา ศิลปะแบบสุโขทัย
ประวัติ

พงศาวดารเมืองน่าน (ฉบับวัดพระเกิด) ได้กล่าวว่า วัดพญาภูสร้างขึ้นในรัชกาลของพญาผากอง เป็นเจ้าครองเมืองน่าน ในจุลศักราช 774 ได้สร้างวัดพญาภูขึ้น เมื่อ พ.ศ. 1949 ต่อมาเจ้าผู้ครองเมืองน่านทุกพระองค์ได้ให้ความอุปถัมภ์วัดพญาภูตลอดมา จนกระทั่ง พ.ศ. 2400 เจ้าอนันตวรฤทธิเดช เจ้าผู้ครองเมืองน่าน ได้บูรณะปฏิสังขรณ์วัดพญาภู เช่น บูรณะพระเจดีย์ซึ่งก่ออิฐถือปูน เป็นเจดีย์โบราณ ขนาดฐานกว้าง 14 เมตร สูง 25 เมตร วัดได้รับพระราชทานวิสุงคามสีมาเมื่อ พ.ศ. 2461
ปูชนียวัตถุที่สำคัญ คือ พระประธานองค์ใหญ่ที่สุดของจังหวัดน่าน เป็นพระพุทธรูปปางมารวิชัย ลักษณะพระเศียร พระพักตร์ และพระวรกาย ไม่ได้สัดส่วน เฉพาะแนวขอบสบงบริเวณบั้นพระองค์และเส้นขอบจีวรที่พาดผ่านข้อพระกรซ้ายไปยังพระเพราคงได้รับอิทธิพลมาจากพระพุทธรูปปางมารวิชัย วัดพญาวัด ส่วนปลายชายจีวรที่มีการตกแต่งรายละเอียดเพิ่มมากขึ้นด้วยลายดอกไม้คล้ายคลึงกับกรอบลายก้ามปู สันนิษฐานว่าเป็นฝีมือช่างพื้นเมืองที่ทำขึ้นระยะหลังระหว่างปลายพุทธศตรรรษที่ 23 หรือต้นศตวรรษที่ 24 และพระพุทธรูปศิลปะสุโขทัย จำนวน 2 องค์ ซึ่งที่ฐานพระพุทธรูปมีจารึกว่า สร้างโดย พญาสารผาสุม ประดิษฐานอยู่ในพระวิหาร นอกจากนี้ยังมีพระเจดีย์ขนาดใหญ่ที่สร้างไว้ด้านหลังพระวิหารแล้ว และมีภาพไม้จำหลักทวารบาลรูปยักษ์ที่บานประตูวิหาร
รุกขกรรม

รุกขกร กำลังตรวจต้นเฮมลอคญี่ปุ่นที่สวนรุกขชาติ Hoyt Arboretum เมืองปอร์ทแลนด์ รัฐออริกอน
รุกขกร กำลังใช้เลื่อยยนต์ โค่นต้นยูคาลิปตัสในสวนสาธารณะเมืองคาลลิสตา วิคทอเรีย
รุกขกรรม (เสียงอ่านภาษาอังกฤษ: /ˈɑrbərɨkʌltʃər/) คือวิชาชีพว่าด้วยการปลูกและจัดการเกี่ยวกับต้นไม้ใหญ่ (trees) ในงานภูมิทัศน์ ซึ่งรวมถึงการศึกษาการเจริญเติบโตและการตอบสนองต่อการปฏิบัติเชิงวัฒนธรรมและสิ่งแวดล้อมและการประยุกต์เทคนิคเชิงวัฒนธรรมอันได้แก่การคัดเลือก การปลูก การดูแล การทำศัลยกรรมและการตัดโค่น
จุดเน้นของงานรุกขกรรมได้แก่ต้นไม้ที่ให้ความประเทืองใจ (amenity trees) ซึ่งต้นไม้เหล่านี้จะได้รับการดูแลเพื่องานภูมิทัศน์สำหรับมนุษย์เป็นหลัก ปกติต้นไม้ประเทืองใจต่างๆ ดังกล่าวจะอยู่ตามอุทยาน สวน สวนสาธารณะ หรือในบริเวณชุมชน งานรุกขกรรมเกี่ยวข้องกับการดูแลสุขภาพของต้นไม้ การควบคุมโรคและแมลง การจัดการเกี่ยวกับอันตรายและการพิจารณาในด้านสุนทรียภาพ ต้นไม้เอื้อประโยชน์ให้มนุษย์ทั้งทางด้านมรดกทางวัฒนธรรมและมรดกทางธรรมชาตินอกเหนือไปจากการให้ประโยชน์ทางเศรษฐกิจจากใช้เนื้อไม้ ด้วยเหตุนี้ วิชารุกขกรรมจึงต้องมีความแตกต่างจากวิชาการป่าไม้ซึ่งเน้นการผลิตเนื้อไม้เชิงพาณิชย์และผลผลิตจากป่าหรือการทำป่าปลูก
ดูเพิ่ม

รุกขกร
ประติมากรรมไม้ (Arborsculpture)
บอนไซ
พืชสวน
ภูมิสถาปัตยกรรม
การจัดการภูมิทัศน์
การป่าไม้ในเมือง
แหล่งข้อมูลอื่น

Arboricultural Association เก็บถาวร 2009-04-29 ที่ เวย์แบ็กแมชชีน UK
International Society of Arboriculture (USA)
European Arboricultural Council
BatsandTrees.com เก็บถาวร 2015-12-29 ที่ เวย์แบ็กแมชชีน Promoting the importance of British trees to bats
Institute of Chartered Foresters The UK based Chartered body for forestry and arboricultural professionals
TreesAreGood.com (arboricultural resources for the general public)
เก็บถาวร 2009-04-06 ที่ เวย์แบ็กแมชชีน - Tree information and facts, scientific aids for arborists * เก็บถาวร 2009-04-06 ที่ เวย์แบ็กแมชชีน
แอนชิลี สก็อต-เคมมิส

| แอนชิลี สก็อต-เคมมิส |
| --- | --- |

เกิด: แอนชิลี สก็อต-เคมมิส 30 กรกฎาคม พ.ศ. 2542  (25 ปี)
ชื่ออื่น: แอน
ศิษย์เก่า: มหาวิทยาลัยซิดนีย์
อาชีพ: นางแบบ นางงาม
ปีปฏิบัติงาน: พ.ศ. 2564−ปัจจุบัน
ตัวแทน: TPN Global
ส่วนสูง: 1.83 m (6 ft 0 in)
ตำแหน่ง: มิสยูนิเวิร์สไทยแลนด์ 2564
ผู้ดำรงตำแหน่งก่อน: อแมนด้า ออบดัม
ผู้สืบตำแหน่ง: แอนนา เสืองามเอี่ยม
บิดามารดา: ลีห์ สก็อต-เคมมิส วันดี สุริวงค์
รางวัล: มิสยูนิเวิร์สไทยแลนด์ 2564
แอนชิลี สก็อต-เคมมิส (อังกฤษ: Anchilee Scott-Kemmis) เกิด 30 กรกฎาคม พ.ศ. 2542 ชื่อเล่น แอน เป็นนางแบบและนางงามชาวไทย ผู้ได้รับตำแหน่งมิสยูนิเวิร์สไทยแลนด์ 2564 และเป็นตัวแทนประเทศไทยในการประกวดนางงามจักรวาล 2021 ณ ประเทศอิสราเอล
ผลงาน > มิวสิควิดีโอ

เพลง "Before 4:30 (She Said...)" ของ มิว ศุภศิษฏ์ จงชีวีวัฒน์ (2564)
ประวัติ

แอนชิลี มีบิดาเป็นชาวออสเตรเลีย และมารดาเป็นชาวไทย แอนชิลีจบการศึกษาระดับมัธยมที่โรงเรียนนานาชาตินิสท์ กรุงเทพมหานคร และระดับปริญญาตรี สาขาสังคมวิทยา จากสำนักวิชาสังคมวิทยาและรัฐศาสตร์ มหาวิทยาลัยซิดนีย์ ประเทศออสเตรเลีย
นอกจากนี้ ระหว่างที่เรียนเธอมีความสามารถด้านกีฬา เป็นกัปตันทีมวอลเลย์บอล 2 ปี ทีมบาสเก็ตบอล 1 ปี และทีมซอฟท์บอลอีก 1 ปี ทั้งยังเคยเข้าร่วมคัดเลือกนักกีฬาเยาวชนวอลเลย์บอลทีมชาติไทย ร่วมกับ บุ๋มบิ๋ม-ชัชชุอร โมกศรี อีกด้วย
การประกวด > มิสยูนิเวิร์สไทยแลนด์ 2564

แอนชิลี ได้เข้าร่วมประกวดมิสยูนิเวิร์สไทยแลนด์ 2021 โดยในรอบออดิชัน 63 คนสุดท้าย เธอได้รับ Golden Tiara ทำให้เข้ารอบ 30 คนสุดท้ายโดยอัตโนมัติ ต่อมาแอนชิลีเป็นผู้ชนะเลิศการประกวดดังกล่าว โดยก่อนหน้านี้เธอได้รับรางวัลพิเศษ Miss Natura Beauty และเข้ารอบ 5 คนสุดท้าย Miss Real Passion อีกด้วย
การประกวด > นางงามจักรวาล 2021

จากการที่แอนชิลีชนะการประกวดมิสยูนิเวิร์สไทยแลนด์ 2021 เธอจึงเป็นตัวแทนประเทศไทยไปประกวด นางงามจักรวาล 2021 ที่เมืองเอลัต ประเทศอิสราเอล ซึ่งกำหนดจัดประกวดรอบตัดสินในวันที่ 12 ธันวาคม 2021 ผลประกวดไม่สามารถผ่านเข้ารอบได้